stanford-oval/wikipedia huggingface dataset:
דולפין גיאנה
מאפיינים

דולפין זה דומה מעט לדולפינן והוא אכן קרוב אליו, אך קטן ממנו ומגיע לאורך 2.1 מטר. צבעו כחלחל-אפור עם צידיים כהים ובטן ורודה. הלסת בינונית, סנפיר הגב גדול והזנב שרירי ועוזר לו לשעוט במהירות קדימה. הוא קרוב משפחתו של הטוקוקסי החי באותם אזורים ובעבר נחשב לתת-מין שלו. שניהם שייכים לסוג דולפין הנהרות.
הוא חי באוקיינוס האטלנטי בחופים רדודים ושולי נהרות, מחופי ברזיל עד חופי ניקרגואה ואולי גם הונדורס. כמו כן, הוא שוחה בנהר האמזונאס ואף האורינוקו, אך שוכן יותר בים מאשר קרובו לסוג.
הם נפוצים בקבוצות של 2 עד 10 פרטים (לעיתים גם עד 100 פרטים) והלהקה מלוכדת מאוד. הם נוהגים לקפוץ על פני המים ולעשות "סלטות". לעומת זאת הם מתרחקים מספינות ולא קופצים בקרבתם כמו דולפינים אחרים. הם ניזונים בטבע מדגים, חסילונים, דיונונים וכו'. הם יכולים לחיות בטבע עד 30 שנה, אך מתקשים לשרוד בתנאי שבי.
לא ידוע מה מצב השימור של דולפינים אלה. הם נפוצים יחסית אבל חלה ירידה במספרם וככל הנראה הדיג באמצעות רשתות, זיהום הים והנהרות הגדולים והתמעטות הדגים שמהווים מזונם פוגעים באוכלוסייתם. הם נחשבים למינים מוגנים בארגון CMS.
מחקרים גילו לאחרונה כי לדולפין זה יש אברי חישה חשמליים.
הערות שוליים

↑  דולפין גיאנה באתר הרשימה האדומה של IUCN
↑  The True Sixth Sense: Electroreception באתר אוניברסיטת אוהיו
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
ד'תתקי"ב

ד'תתקי"ב (4912)  היא שנה עברית  אשר  החלה ביום א' בתשרי, אור ל-13 בספטמבר 1151 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1152. שנה מסוג הכז, איננה מעוברת, ואורכה 354 ימים. זו שנה חמישית לשמיטה.
נפטרו

כ"ד בתשרי – לוי הלוי החבר, שליח ציבור וחזן בית הכנסת הירושלמי בנוסח ארץ ישראל בפוסטאט ופייטן, אביו של ידותון הלוי החבר.
כ' באדר – משה הלוי בן לוי, סוחר ומנהיג הקהילה היהודית בקליוב (אנ') שבמצרים, בנו של לוי החבר ואחיו של ידותון החבר.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
הערות שוליים

↑  על זה דמעות נזלו: מותו של משה הלוי בן לוי, בדף "גניזת קהיר – היסטוריה של היום יום", באתר פייסבוק.
היסטוריה של עם ישראל
דה הבילנד ומפייר

| --- | --- |
ומפייר בריטי
ומפייר בריטי
 מאפיינים כלליים
 סוג:  מטוס קרב
 ארץ ייצור:  בריטניה בריטניה
 יצרן:  דה הבילנד
 טיסת בכורה:  20 בספטמבר 1943
 תקופת שירות:  1945–1979 (כ־34 שנים)
 יחידות שיוצרו:  3,268
 משתמש ראשי:  חיל האוויר המלכותי
 תרשים
 
דה הבילנד ומפייר (באנגלית: de Havilland DH.100 Vampire), היה מטוס קרב סילוני מהדור הראשון שפותח ויוצר על ידי דה הבילנד. המטוס פותח במהלך מלחמת העולם השנייה וניצל את הפיתוחים חדשים באותה התקופה בתחום מנועי הסילון. המטוס נכנס לשירות בחיל האוויר המלכותי הבריטי בשנת 1945, והיה למטוס הקרב הסילוני השני שנכנס לשורות החיל, אחרי מטוס גלוסטר מטאור.
בחיל האוויר המלכותי השתמשו במטוס הוומפייר כמטוס קרב בחזית עד שנת 1953, אז החל לעשות בו שימוש משני כמטוס אימון. המטוס יצא משימוש בחיל האוויר המלכותי בשנת 1966, ונכנסו במקומו מטוסים מסוג הוקר האנטר וגלוסטר גאוולין.
לוומפייר כמה הישגים תעופתיים ובין היתר היה מטוס הסילון הראשון שחצה את האוקיינוס האטלנטי. הוומפייר יוצא למדינות רבות ופעל בשירות חילות אוויר רבים בעולם. הוא השתתף במספר מלחמות, כגון מלחמת סיני בשירות חיל האוויר המצרי.
קרוב ל-3,300 מטוסי ומפייר יוצרו, רבע מהם יוצרו מחוץ לבריטניה. מטוס הקרב הסילוני הראשון של חיל הים המלכותי, היה ומפייר ימי, גרסה מותאמת להפעלה מנושאות מטוסים. הוומפייר התפתח בהמשך ל-DH.115, שהכיל שני מושבים ולמטוס מתקדם יותר מסוג ונום DH.112 ששימש לתקיפות קרקע.
דגל ברמודה

| --- | --- |

 סוג הדגל:   דגל אזרחי ומדיני, דגל הצי האזרחי
 יחס אורך/גובה:  1:2
 הונף לראשונה:  4 באוקטובר 1910
 מוטיבים עיצוביים:  נס בריטי אדום  דגל הממלכה המאוחדת בקנטון   שדה אדום עם הטבעה של סמל ברמודה
דגל ברמודה אומץ ב-4 באוקטובר 1910. בדגל מופיע דגל הממלכה המאוחדת בפינה השמאלית העליונה על רקע אדום (הדגל הימי של בריטניה), מקורו בדגל בו השתמשו סוחרים אנגלים וכיום משמש בסיס לדגליהן של מספר מושבות בריטיות לשעבר. בצד ימין נמצא מגן המלחמה של ברמודה בו מופיע אריה אדום מחזיק מגן ועליו ספינה טובעת. האריה האדום מסמל את אנגליה והספינה הטובעת את טביעתה של סי ונצ'ור, הספינה האנגלית הראשונה שהגיעה לברמודה בשנת 1609.
דולפין אטלנטי לבן-צד

| דולפין אטלנטי לבן-צד |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: דולפין בקבוקי
מין:: דולפין אטלנטי לבן-צד
שם מדעי
 Lagenorhynchus acutus ‏גריי, 1828
תחום תפוצה


דולפין אטלנטי לבן-צד (שם מדעי: Lagenorhynchus acutus) הוא מין לווייתן שיניים ממשפחת הדולפיניים החי בצפון האוקיינוס האטלנטי.
מאפיינים

דולפין אטלנטי לבן-צד דומה לקרובי משפחתו כמו דולפין פסיפי לבן-צד ודולפין מזנק בצבעיו השחורים-לבנים שחלקו העליון שחור וחלקו התחתון לבן ובאמצע אפור בהיר. ישנו כתם לבן גדול בצידי בטנו מוקף פסים אפורים וצהובים. קצה הגוף והזנב שחורים.
זהו דולפין גדול במקצת לסוגו. אורכו הממוצע 2.8-2.5 מטר ומשקלו 200–230 ק"ג. תוחלת החיים של הזכרים היא עד 22 שנה ו-27 שנה אצל הנקבות.
אלו דולפינים חברתיים שנעים בלהקות של 50–60 פרטים ולעיתים קצת פחות, ומדי פעם הם מזנקים לגובה. הלהקות ניזונות מדגים כמו הרינג ומקרל ומדיונונים.
הדולפינים נמצאים באזור צפון האוקיינוס האטלנטי בין השאר בניופאונדלנד, קייפ קוד והאזור המשולש של בריטניה, איסלנד וגרינלנד ובים הצפוני.
הדולפינים ניצודים בכמה אזורים, אך מצב שימורם הכללי הוא "ללא חשש".
הערות שוליים

↑  דולפין אטלנטי לבן-צד באתר הרשימה האדומה של IUCN
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
| --- | --- |
בקרת זהויות :  NLI: 987007295069905171 
דולפינים שניצודו באיי פארו.
דולפין בקפיצה
דונדורמה (גלידה טורקית)

| --- | --- |
מוכר גלידה מסטיק טורקית "דונדורמה" בעיר קיוטו ביפן
מוכר גלידה מסטיק טורקית "דונדורמה" בעיר קיוטו ביפן
 
 מאכלים
 סוג:  גלידה, מזון 
 מוצא:  טורקיה 
 מרכיבים עיקריים:  שמנת מתוקה, אבקת סחלב, סוכר
 
מוכר דונדורמה באיסטנבול
דונדורמה (בטורקית: Maraş dondurması "הגלידה של העיר מארש") היא גלידה בעלת מרקם קשה וכבד יותר מגלידת המסטיק הערבית, ושומנית יותר. זאת, עקב הוספת קצפת עם שמנת מתוקה בעלת אחוזי שומן גבוהים.
בעבר נהגו אנשי הכפרים בדרום מזרח טורקיה שהיו גרים על ההרים לייצר אותה מחלב עזים ושלג, עם מסטיקא מסוג קניפול ועם אבקת סחלבים מיובשת מסוג טיוברס (tubers), המכונה "מילד" (milled). באזור העיר קרמאנמרש בדרום טורקיה מכינים גלידת מסטיק מוצקה ודביקה יותר הודות לאבקה המופקת מפרח הסחלב שגדל באזור זה. גלידה זו מוצקה כל כך, שלשם אכילתה יש להשתמש בסכין ומזלג. היא נקראת גם "גלידה חבוטה" (Dövme dondurma), משום שבתהליך הכנתה מניפים אותה באוויר כדי לשוות לה יתר אווריריות, והיא עמידה להמסה.
בטורקיה נהוג למכור את הגלידה על ידי רוכלים הלבושים בבגדים אופייניים לתקופה הטורקית-העות'מאנית שנוהגים למכור את הגלידה עם מכלים גדולים וכפות ארוכות ולמכור את הגלידה בצורה היתולית. ישנם מקומות בטורקיה בהם נהוג למכור את הגלידה כמו שווארמה ולחתוך אותה בעזרת סכין קצבים בזמן שהיא תלויה באוויר על גבי מוט עם שרשרת.
ראו גם

גלידה מסטיק
בוזה (גלידה סורית)
גבריאל שטרן

| --- | --- |

גבריאל שטרן, 1982
 לידה:  27 באוקטובר 1913 אטנדורן, הרפובליקה הפדרלית של גרמניה 
 פטירה:  5 במאי 1983 (בגיל 69) ירושלים, ישראל 
 מדינה:  ישראל 
 מקום קבורה:  הר המנוחות 
 פרסים והוקרה:  אות זכויות האדם ע"ש אמיל גרינצוויג 
 
גבריאל (גֶרְהַרד) שְטֶרְן (27 באוקטובר 1913 – 3 במאי 1983) היה עיתונאי ופעיל שלום ישראלי.
ביוגרפיה

שטרן נולד בעיר אָטֶנדוֹרְן (Attendorn) שבווסטפאליה, גרמניה, בשנת 1913. למד בגימנסיה ומשנת 1933 שהה בהכשרה חקלאית בהולנד. עלה לארץ ישראל ב-1937. הוא למד מזרחנות באוניברסיטה העברית בירושלים והצטרף לפעילות הפוליטית של יהודה לייב מאגנס, מרטין בובר ונתן חפשי. במחצית השנייה של שנות הארבעים השתתף בעריכת "בעיות הזמן", ביטאון אגודת "איחוד", שדגלה בקירוב יהודי-ערבי. והיה פעיל בליגה למניעת כפייה דתית.
ב-1949 החל שטרן לעבוד ב "על המשמר", העיתון היומי של "מפלגת הפועלים המאוחדת" (מפ"ם). הוא שימש כתב פרלמנטרי וכתב מדיני של העיתון, אך קנה את שמו בעיקר אחרי מלחמת ששת הימים, הודות למדורו השבועי "דפים מהיומן" שבו תיעד בנימה אישית ובסגנון פואטי את המצב בשני חלקי ירושלים.
שטרן נחשב לעיתונאי המגן על זכויות החלשים והמיעוטים; בשנות החמישים כתב הרבה על מצוקתם של יושבי המעברות. הוא התמחה גם ביחסי יהודים-נוצרים.
ציוני כבוד:
1953 אזרח כבוד של הכפר הערבי אבו גוש
1973 "פרס אגרון" לעיתונות מטעם עיריית ירושלים
1981 אות אמיל גרינצוויג לזכויות אדם מטעם האגודה לזכויות האזרח
ספריו

על המרפסת של מוסא הג'ינג'י (העורך: תום שגב; ציורים: שמואל כץ), תל אביב: הוצאת על המשמר, תשמ"ו-1986.
ספריו > תרגום

מרדכי מארטין בובר, חילופי אגרות במשך שבעים שנה; דברי מבוא: גריטה שידר, ירושלים: מוסד ביאליק, כרך א: 1897–1918 / תרגמו מגרמנית והוסיפו הערות: יהושע עמיר וגבריאל שטרן, תשמ"ב-1982.
הערות שוליים

↑  נח זבולוני, גבריאל שטרן הובא למנוחות, "דבר", 5 במאי 1983, באתר המוקדש לנח זבולוני.
↑  ליטל לוין, 4.1.1962 / הליגה למניעת כפייה דתית יוצאת מקיפאונה, באתר הארץ, 4 בינואר 2012
| --- | --- |
בקרת זהויות :  NLI: 987007307241905171  GND: 1047918722  ISNI: 0000 0000 6698 0145  LCCN: n84005839  VIAF: 82525634   WorldCat (עם VIAF): 82525634 
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
דארן מאן

| --- | --- |

 לידה:  4 במאי 1989 (בן 35) ונקובר, קנדה 
 תקופת הפעילות:  מ-2012
 פרופיל ב-IMDb
 
דארן מאן (באנגלית: Darren Mann; נולד ב-4 במאי 1989) הוא שחקן קנדי. הוא מוכר מהופעותיו בתור לוק קלפנט בסדרה "הרפתקאותיה המצמררות של סברינה" (2018–2019) של נטפליקס, בתור בארי "באז" בלקוול הצעיר בסדרה הפשע של רשת TNT, "ממלכת החיות" (2022) ובתור ג'ק דאטון בסדרת המערבון של פרמאונט+, "1923" (2022–הווה).
ביוגרפיה

דארן מאן נולד ב-4 במאי 1989 בוונקובר, קולומביה הבריטית, קנדה. בנה של הבמאית והשחקנית לינור מאן; יש לו אח אחד, טיילר.
קריירה

הופעתו הראשונה של מאן הייתה בשנת 2012 בסרט הקצר "Stanley's Game Seven 3D" בדמותו של בראד.
בשנת 2013 הופיע בפרק בסדרת הטלוויזיה "אנשי המחר". שנה לאחר מכן הופיע בסדרת הטלוויזיה "מניע", בפרק בסדרה "Package Deal" והחל לשחק בתפקיד חוזר בסדרת הטלוויזיה "100".
בשנת 2015 שיחק בסרט הקולנוע "Even Lambs Have Teeth" וכמה סדרות טלוויזיה בהן "על טבעי" ו"איי זומבי". שנה לאחר מכן הופיע בסרט הקולנוע "Hello Destroyer" ובפרק בסדרה "Ice".
בשנת 2017 הופיע בסדרות הטלוויזיה "מתחזים" ו"ואן הלסינג" ובסרט הטלוויזיה "House of the Witch".
בשנת 2018 שיחק בסרט הקולנוע "Giant Little Ones" לצד קייל מקלכלן. באותה שנה החל לשחק בתפקיד חוזר בסדרת הטלוויזיה "הרפתקאותיה המצמררות של סברינה". בסדרה הוא גילם מכשף הומוסקסואל שנכנס למערכת יחסים רומנטית עם אמברוז (צ'אנס פרדומו).
בשנת 2019 שיחק בסדרת המדע בדיוני "פרויקט הספר הכחול". שנה לאחר מכן שיחק בתפקיד ראשי בסדרת הטלוויזיה "Fortunate Son" ובדרמת הספורט "קרב חייו" בכיכובו של סטיבן דורף.
בשנת 2022 החל לשחק בעונה השישית של סדרת הטלוויזיה "ממלכת החיות". באותה שנה לוהק לתפקיד בסדרת הטלוויזיה, "1923" בדמותו של ג'ק דאטון ולתפקיד בסרט "The Minute You Wake Up Dead" לצד מורגן פרימן וקול האוזר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Even Lambs Have Teeth | טראוויס |  |
| 2016 | Hello Destroyer | ברנדן שולץ |  |
| 2018 | Giant Little Ones | באלאס קוהל |  |
| 2020 | קרב חייו | ג'ט בויקינס |  |
| 2022 | The Minute You Wake Up Dead | לוציוס מק'פולס |  |
| 2022 | Twisted Blues | ולדימיר |  |
| 2023 | Breakwater | דובי |  |
| TBA | And on the Eighth Day |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | אנשי המחר | סטונר | פרק: "Limbo" |
| 2014 | מניע | מקס ווהן | פרק: "Pitfall" |
| 2014 | Package Deal | ג'ורדן | פרק: "The Imperfect Storm" |
| 2014–2015 | 100 | נער | 3 פרקים |
| 2015 | נדרשת הרכבה | הנסיך מל | פרק: "Flurf" |
| 2015 | איי זומבי | בוגר | פרק: "Maternity Liv" |
| 2015 | על טבעי | מקינלי | פרק: "Brother's Keeper" |
| 2016 | מדריך החברות לגירושין | קיפ | פרק: "Rule #81: There's No Crying in Porn" |
| 2016 | עיירה ללא מוצא | קייל | 3 פרקים |
| 2016 | Ice | קני | פרק: "Hyenas" |
| 2017 | House of the Witch | שיין ריינולדס | סרט טלוויזיה של Syfy |
| 2017 | המתחזים | דני | פרק: "Always Forward, Never Back" |
| 2017 | ואן הלסינג | ראיין | 2 פרקים |
| 2018–2019 | הרפתקאותיה המצמררות של סברינה | לוק קלפנט | 9 פרקים |
| 2019 | פרויקט הספר הכחול | בילי | פרק: "Foo Fighters" |
| 2020 | Fortunate Son | טראוויס האנטר | תפקיד ראשי; 8 פרקים |
| 2022 | ממלכת החיות | בארי "באז" בלקוול הצעיר | תפקיד ראשי (עונה 6); 12 פרקים |
| 2022–הווה | 1923 | ג'ק דאטון | תפקיד ראשי; 8 פרקים |
הערות שוליים

↑  Gee, Dana (9 בדצמבר 2020). "East Van actor punches up his game with starring role in new movie". Vancouver Sun. נבדק ב-2 ביולי 2022. {{cite news}}:  (עזרה)
↑  Denise Petski, Deadline, Deadline, ‏4 באוגוסט 2022
↑  Matt Donnelly, Variety, Variety, ‏4 בינואר 2022
| --- | --- |
בקרת זהויות :  GND: 126313839X  SUDOC: 250336936  VIAF: 132160789731002681124   WorldCat (עם VIAF): 132160789731002681124
ד'תתס"ב

ד'תתס"ב (4862)  היא שנה עברית  אשר  החלה ביום א' בתשרי, אור ל-26 באוגוסט 1101 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1102. שנה מסוג בשז, היא מעוברת, ואורכה 385 ימים. זו שנה רביעית לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
גלעד הרן

| --- | --- |

 לידה:  16 בינואר 1960 (בן 64) חולון, ישראל ישראל
 עיסוק:  ביופיזיקאי, כימאי פיזיקלי
 מקום לימודים:  האוניברסיטה העברית בירושלים  מכון ויצמן למדע
 מנחה לדוקטורט:  אפרים קציר, אלישע האס
 מוסדות:  מכון ויצמן למדע
 פרסים והוקרה:  פרס ויצמן לכימיה (2017),  פרס נקאנישי (2023)
 אתר רשמי
 תרומות עיקריות
 חקר הספקטרוסקופיה והדינמיקה של מולקולות, הבנת המנגנונים העומדים בבסיס תהליכי קיפול חלבונים ופעילותן של מכונות מולקולריות
 
גלעד הרן (נולד ב-16 בינואר 1960) הוא ביופיזיקאי וכימאי פיזיקלי ישראלי, פרופסור מן המניין בפקולטה לכימיה במכון ויצמן למדע ולשעבר דיקן הפקולטה. מומחה לחקר מכונות מולקולריות, חתן פרס ויצמן לכימיה לשנת 2017 ופרס נקאנישי לשנת 2023.
ביוגרפיה

הרן נולד וגדל בחולון בשם גלעד הרלינג, בנם של מאיר ודרורה ונכדו של ראש העירייה השני פנחס אילון. בוגר תיכון חדש בעיר, שלימים נקרא על שם סבו.
שירת בצה"ל בשנים 1978–1982. לאחר שירותו הצבאי החל את לימודיו לתואר ראשון במדעי הרפואה, אותם עשה בבית הספר לרפואה של האוניברסיטה העברית בירושלים והשלימם ב-1986 בהצטיינות.
לאחר מכן עבד כשנתיים כעוזר מחקר בקבוצתו של פרופ' יחזקאל (חזי) ברנהולץ באוניברסיטה העברית, ובתקופה זו היה שותף לפיתוח הננו-תרופה הראשונה בעולם, דוקסיל.
ב-1988 החל הרן את לימודי התואר השלישי במכון ויצמן למדע, בהנחיית הפרופסורים אפרים קציר (לאחר סיום כהונתו כנשיא המדינה) ואלישע האס. עבודת הדוקטורט שלו, שהוגשה ב-1993, נשאה את הכותרת "דינמיקה קונפורמציונית של פוליפפטידים וחלבונים".
בשנים הבאות שהה בארצות הברית ושימש עמית בתר-דוקטורט במחלקה לכימיה של אוניברסיטת פנסילבניה, בהנחיית פרופ' רובין הוכשטראסר (אנ'). בתקופה זו עסק בספקטרוסקופיה אולטרה-מהירה לצורך חקר דינמיקת תגובה בחלבונים ובנוזלים.
עם שובו לישראל ב-1998, הצטרף בדרגת מרצה בכיר לסגל המחלקה לפיזיקה כימית במכון ויצמן. ב-2005 מונה לפרופסור חבר וב-2011 לפרופסור מן המניין. בשנים 2007–2011 שימש כראש ועדת ההוראה לכימיה במדרשת פיינברג.
בשנת 2012 מונה הרן לדיקן האחד-עשר של הפקולטה לכימיה, וכיהן בתפקיד זה שש שנים.
נשוי לד"ר מיכל הרן, רופאה המטולוגית במרכז הרפואי קפלן ומרצה בכירה בבית הספר לרפואה באוניברסיטה העברית, ולהם שני ילדים. מתגורר ברחובות.
מחקר

קבוצתו של הרן מתמקדת בחקר הדינמיקה של מולקולות בודדות. על ידי שימוש בטכניקות לייזר, הוא עוסק בחקר הקשר שבין תנועת המולקולות והתפקוד שלהן.
מחקר > מכונות מולקולריות וקיפול חלבונים

הבנת היסודות של הפעילות המולקולרית רלוונטית במיוחד בביופיזיקה, במסגרתה נלמדת יכולתן של מולקולות בודדות להתאסף יחד ליצירתן של "מכונות מולקולריות". כך למשל, נבחן שינוי מסלולי התנועה של מולקולות חלבון בעת קיפולן לכדי מבנה פונקציונלי תלת־ממדי: הבנת תהליך הקיפול קריטית לצורך פיתוח תרופות למחלות כגון אלצהיימר ועמילואידוזיס, אשר מושפעות משלל תנאים בהם חלבוני העמילואיד מתקבעים בצורה בלתי-תקינה באיברים או ברקמות.
הרן היה מחלוצי חקר קיפול החלבונים ברמת המולקולה הבודדת, בהתבסס על שיטות מקוריות לקיבוע ביו-מולקולות ולאנליזה של מסלולי התנועה של מולקולות בודדות. קבוצתו שילבה את תאוריית הפולימרים עם מדידות פלואורוסצנציה של מולקולה בודדת, במטרה להבין את הממדיות של חלבונים בלתי מקופלים תחת תנאים נטיביים. תרומתו זו היוותה בסיס לעבודות רבות שבוצעו בתחום קיפול החלבונים.
מעבדתו פיתחה יישומים חדשים של פלואורוסצנציית המולקולה הבודדת לצורך למידת הדינמיקה הפונקציונלית של חלבונים, ובכלל זה פיתוח של מתודולוגיית מעבר לא קרינתי (FRET) ייחודית ואנליזה המותאמת לה, אשר חשפו דינמיקה מבנית מהירה ובלתי מוכרת של חלבונים. מעבדתו חוקרת סדרה של חלבונים אלוסטריים אשר מצביעים על כך שתנועות בסקאלת המיקרו-שנייה נפוצות יותר ממה שנחשב בתחילה, וכי יש לתנועות אלה תפקידים חדשניים בתפקוד חלבונים. למשל, הרן וקבוצתו מצאו כי שינויי מבנה של אנזים מסוים מהירים בשני סדרי גודל יותר מהתגובה הכימית שלו, מה שמציע מנגנון חדש לצימוד בין דינמיקה קונפורמציונית ותפקוד. ובשורה של מחקרים על מכונות חלבוניות גדולות, חשפה קבוצתו את האופן שבו תנועות מהירות של המכונות תורמות לפעילותן.
מחקר > נושאי מחקר נוספים

נושאים נוספים הנחקרים במעבדתו של הרן כוללים דינמיקה של ממברנות תאים, מיקרוסקופיה בסופר-רזולוציה של תאי T, וכן מחקר של הצימוד בין מבנים פלזמוניים עם מולקולות ופולטים קוונטיים אחרים.
מחקר > הנחיה ותפקידים ציבוריים

הנחה כ-45 תלמידים לתארים מתקדמים ומשתלמי בתר-דוקטורט. עם תלמידיו נמנים פרופ' אילון שרמן (האוניברסיטה העברית), ד"ר גבריאל פרנק (אוניברסיטת בן-גוריון בנגב), פרופ' טימור שגאי (אוניברסיטת צ'למרס לטכנולוגיה), פרופ' גיא זיו (אוניברסיטת לידס) ופרופ' אליזבת' רודס (אוניברסיטת פנסילבניה).
הוא נשא בתפקידי שיפוט ובקרה בקרנות מחקר שונות כגון המועצה האירופית למחקר, קרן המחקר הדו-לאומית ישראל-ארצות הברית, קרן המחקר גרמניה-ישראל ונוספות. כמו כן, כיהן כראש הוועדה הישראלית לאיגוד הבינלאומי לביופיזיקה טהורה ויישומית (IUPAB) במסגרת האקדמיה הלאומית הישראלית למדעים. לאורך השנים ארגן כנסים וסימפוזיונים בישראל ובעולם.
הרן חבר במועצת החירום הציבורית (מח"צ) למשבר הקורונה.
פרסים והוקרה

עמית קרן פולקס של האקדמיה הלאומית הישראלית למדעים (1987)
מחזיק הקתדרה לפיתוח קריירה ע"ש בנימין ה' סוויג וג'ק ד' ויילר (1999–2005)
פרס זהבה וצבי פרידנברג, הקרן הלאומית למדע (1999)
מחזיק הקתדרה הפרופסוריאלית ע"ש הילדה פומרניץ (2010 ואילך)
מענק למחקר מתקדם של המועצה האירופית למחקר (2017)
פרס ויצמן לכימיה מטעם עיריית תל אביב יפו (2017)
עמית החברה לביופיזיקה (2019)
הפרס לכימיה פיזיקלית ניסיונית מטעם החברה האמריקאית לכימיה (2019)
עמית החברה המלכותית לכימיה (2021)
מענק למחקרים פורצי דרך, מטעם הקרן הלאומית למדע (2022)
פרס נקאנישי מטעם החברה האמריקאית לכימיה (2023)
חבר האקדמיה יורופיאה (2023)
מאמרים נבחרים

G Haran, R Cohen, LK Bar, Y Barenholz. Transmembrane ammonium sulfate gradients in liposomes produce efficient and stable entrapment of amphipathic weak bases. Biochimica et Biophysica Acta (BBA)-Biomembranes 1151 (2), 201-215.
G Schreiber, G Haran, HX Zhou. Fundamental aspects of protein− protein association kinetics. Chemical reviews 109 (3), 839-860.
E Rhoades, E Gussakovsky, G Haran. Watching proteins fold one molecule at a time. Proceedings of the National Academy of Sciences 100 (6), 3197-3202.
K Santhosh, O Bitton, L Chuntonov, G Haran. Vacuum Rabi splitting in a plasmonic cavity at the single quantum emitter limit. Nature communications 7 (1), 1-5.
E Boukobza, A Sonnenfeld, G Haran. Immobilization in surface-tethered lipid vesicles as a new tool for single biomolecule spectroscopy. The Journal of Physical Chemistry B 105 (48), 12165-12170.
A Weiss, G Haran. Time-dependent single-molecule Raman scattering as a probe of surface dynamics. The Journal of Physical Chemistry B 105 (49), 12348-12354.
E Sherman, G Haran. Coil–globule transition in the denatured state of a small protein. Proceedings of the National Academy of Sciences 103 (31), 11539-11543.
JL England, G Haran. Role of solvation effects in protein denaturation: from thermodynamics to single molecules and back. Annual review of physical chemistry 62, 257-277.
T Shegai, Z Li, T Dadosh, Z Zhang, H Xu, G Haran. Managing light polarization via plasmon–molecule interactions within an asymmetric metal nanoparticle trimer. Proceedings of the National Academy of Sciences 105 (43), 16448-16453.
H Mazal, M Iljina, I Riven, G Haran. Ultrafast pore-loop dynamics in a AAA+ machine point to a Brownian-ratchet mechanism for protein translocation. Science advances, 7(36), eabg4674.
HY Aviram, M Pirchi, H Mazal, Y Barak, I Riven, G Haran. Direct observation of ultrafast large-scale dynamics of an enzyme under turnover conditions. PNAS 115(13) 3243-3248.
הערות שוליים

↑  מודעת אבל על פטירתו של פנחס אילון, באתר מעריב, ‏1 בנובמבר 1987
↑  ברכות לפרופ' חזי ברנהולץ על זכייתו בפרס א.מ.ת בתחום הננו-טכנולוגיה, באתר הפקולטה לרפואה, האוניברסיטה העברית, ‏27 בנובמבר 2019
↑  ד&;ר מיכל הרן, תגובה לריאיון עם ראשי עמותת "מדעת", באתר זמן ישראל, 2 באוקטובר 2022
↑  פרופ' גלעד הרן, באתר מחצ - האומץ להילחם על האמת
| --- | --- |
בקרת זהויות :  NLI: 987012466648805171  ORCID: 0000-0003-1837-9779  VIAF: 4923169639243296580004   WorldCat (עם VIAF): 4923169639243296580004
ד'תתס"ט

ד'תתס"ט (4869)  היא שנה עברית  אשר  החלה ביום א' בתשרי, אור ל-8 בספטמבר 1108 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1109. שנה מסוג גכה, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דגל ברבדוס

| --- | --- |

 סוג הדגל:   דגל לאומי, דגל הצי האזרחי
 יחס אורך/גובה:  2:3
 קבלת מעמד רשמי:  30 בנובמבר 1966
 מוטיבים עיצוביים:  דגל תלת פסי כחול-זהב-כחול, קלשון שחור במרכז
 גרסאות נוספות:        דגל משמר החופים
דגל ברבדוס אומץ ב-30 בנובמבר 1966. הוא דגל תלת פסי המורכב משני פסים כחולים אנכיים המופרדים על ידי פס זהוב. בתוך הפס הזהוב מופיע ראש קלשון בצבע שחור.
ראש הקלשון מסמל את עצמאות ברבדוס מבריטניה (הסמל הקולוניאלי כלל קלשון שלם), וכל שן של הקלשון מסמלת את אבני הבניין של הדמוקרטיה. הפסים הכחולים מסמלים את הים והשמים, והפס הצהוב מסמל את החול של ברבדוס.
ראו גם

סמל ברבדוס
המנון ברבדוס